b'\n_START_ARTICLE_\nPeeter Oja\n_START_SECTION_\nKuldne Trio\n_START_PARAGRAPH_\nAastatel 1989\xe2\x80\x931996 esines Peeter Oja ansambli Kuldne Trio koosseisus, peamiselt lauljana.\n_START_SECTION_\n"Kitsas King"\n_START_PARAGRAPH_\n"Kitsas king" oli telesaatesari, milles Peeter Oja m\xc3\xa4ngis poiss Villit. Sarjale kirjutasid lugusid Hardi Volmer, Riho Unt ja Villu Kangur. Esitati ka Andrus Vaariku ja Peeter Oja improvisatsioone. _NEWLINE_Manana Estios Primi-Futu B\xc3\xa4ndiga esitati lugu "Today I kiss you" (Hardi Volmer, Villu Veski, Olavi K\xc3\xb5rre, Peeter Oja)\n_START_SECTION_\nKreisiraadio\n_START_PARAGRAPH_\nImprovisatsioonikollektiiv, kes esitas ohtralt absurdihuumorit ja libises korduvalt \xc3\xbcle \xc3\xbcldtunnustatud moraalipiiride. Viimase poolest on tuntumad sket\xc5\xa1id "Seksiabi" ja "\xc3\x84ra \xc3\xbclbitse neeger"._NEWLINE_Tuntumateks Peeter Oja esitatud tegelasteks Kreisiraadio raadio- ja telesaadetes v\xc3\xb5ib pidada rootsieestlast Alev Str\xc3\xb6mi ja \xc3\xbclirobustset Kivipallurit.\n_START_SECTION_\nBl\xc3\xa4ck Rokit\n_START_PARAGRAPH_\nBl\xc3\xa4ck Rokit oli Peeter Oja \xc3\xbchemeheb\xc3\xa4nd, mille suurema osa lugude tekstid kirjutas ta ise. Eranditeks on "Nikita ja Vitja" ja "T\xc3\xb5ut\xc3\xa4kk" (s\xc3\xb5nade autor Villu Kangur), "Ma pole majaline teie peres" (p\xc3\xb5hineb Heiti Talviku luuletusel) ning setu rahvalaulu t\xc3\xb6\xc3\xb6tlus "Pill oll helle". Muusikaliselt oli tegu suuresti l\xc3\xa4\xc3\xa4nemaailma laulude t\xc3\xb6\xc3\xb6tlustega, kuid kasutati ka kodumaiste heliloojate loomingut, n\xc3\xa4iteks Glen Pilvre ("Juustulaul (Ainult sina)", "Ma pole majaline teie peres") ja Priit Pajusaar ("Today I kiss you") _NEWLINE_Bl\xc3\xa4ck Rokiti tuntuim lugu on "Itimees"._NEWLINE_1996. aastal ilmus Bl\xc3\xa4ck Rokitil k\xc3\xbcmne lauluga album (kassetil ja CD-l) "Peeter Oja esitleb: Bl\xc3\xa4ck Rokit \xe2\x80\x93 Esimene mees, kes ise lendab vol. 3".\n_START_SECTION_\n"Tondi jutud"\n_START_PARAGRAPH_\n"Tondi jutud" on 2002. aastal Kanal 2 eetris olnud vestlussaade, kus Peeter Oja kehastas v\xc3\xa4ljam\xc3\xb5eldud tegelast nimega Richard Tont. Saates algas koost\xc3\xb6\xc3\xb6 Mart Juurega.\n_START_SECTION_\n"\xc3\x84rapanija"\n_START_PARAGRAPH_\n"\xc3\x84rapanija" oli Peeter Oja ja Mart Juure telesaatesari, milles lahati n\xc3\xa4dala s\xc3\xbcndmusi l\xc3\xa4bi satiiri ja huumori. P\xc3\xb5hisaatejuhte asendasid vahel Andrus Kivir\xc3\xa4hk, Eino Baskin, Jaan Rekkor ja Liis Lass._NEWLINE_Kui Peeter Oja "\xc3\x84rapanijast" lahkus, asendasid teda Ott Sepp ja Gaute Kivistik.\n_START_SECTION_\nAvalik elu\n_START_PARAGRAPH_\n2006. aastal kirjutas Peeter Oja Eesti P\xc3\xa4evalehes arvamusloo, millega tekitas \xc3\xbchiskonnas palju lainetust. Tekkis palju vastukaja, teda intervjueeris nii kirjutav press kui ka Kanal 2 jutusaates "Kahvel".\n_START_SECTION_\nIsiklikku\n_START_PARAGRAPH_\nTema isa Enn Oja on koorijuht ja muusikapublitsist. _NEWLINE_Peeter Oja on olnud abielus Maret Peep-Ojaga._NEWLINE_Tal on abikaasa K\xc3\xbcllike ja t\xc3\xbctar Paola.'